ไซเบอร์ลุยขายหุ้นIPOเคาะ1.6บ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “ไซเบอร์” เคาะราคา IPO หุ้นละ 1.60 บาท เปิดจอง 1113 พ.ค.นี้คาดเข้าเทรด 21 พ.ค.
นายชนินทร์เดช วานิชวงศ์ ประธานเจ้าหน้าที่บริหาร บริษัท ไซเบอร์แพลนเน็ต อินเตอร์แอคทีฟ (CYBER) เปิดเผยว่า บริษัทจะเสนอขายหุ้นเพิ่มทุนให้กับประชาชนทั่วไปเป็นครั้งแรก (ไอพีโอ) จำนวน 60 ล้านหุ้น ในราคาหุ้นละ 1.60 บาท และจะเปิดให้จองซื้อระหว่างวันที่ 1113 พ.ค. 2553 และคาดว่าจะสามารถเข้าจดทะเบียนในตลาดหลักทรัพย์ เอ็ม เอ ไอ (mai) ได้ในวันที่ 21 พ.ค.นี้ 
“มั่นใจว่าหุ้นเพิ่มทุนของบริษัทจำนวน 60 ล้านหุ้นจะได้รับความสนใจจากผู้ลงทุน เพราะมีพื้นฐานที่แข็งแกร่งและมีโอกาสที่จะขยายตัวอย่างต่อเนื่องในอนาคต” 
สำหรับราคาที่หุ้นขายนั้นเท่ากับว่าได้ให้ส่วนลดต่อผู้จองซื้อประมาณ 1020% จากราคาเฉลี่ยที่โบรกเกอร์ให้ไว้ 1.802 บาท 
นายชนินทร์เดช กล่าวว่า เงินที่ได้จากการเพิ่มทุนในครั้งนี้ จะนำไปใช้ในการวิจัยและพัฒนาซอฟต์แวร์เกม บริษัทถือได้ว่ามีจุดแข็งในด้านคุณภาพของซอฟต์แวร์เกม 
นายวรชาติ ทวยเจริญ กรรมการผู้จัดการ บริษัท ฟินเน็กซ์ แอ๊ดไวเซอรี่ กล่าวว่า ปัจจุบันบริษัทมีดีล IPO ในมือ 2 ดีล มูลค่าระดมทุนรวม 600 ล้านบาท ที่เตรียมจะนำเข้าตลาดหลักทรัพย์เอ็ม เอ ไอ และตลาดหลักทรัพย์แห่งประเทศไทย ตั้งแต่ไตรมาส 3 เป็นต้นไป ประกอบด้วย บริษัท กันกุลเอ็นจิเนียริ่งและบริษัท สาลี่คัลเลอร์ ซึ่งได้รับการอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แล้ว